**Татар гомуми белем бирү оешмаларында укучылар өчен татар әдәбиятыннан олимпиада биремнәре**

**(муниципаль тур, 2019-2020 уку елы) 9 нчы сыйныф**

**Үткәрү вакыты- 180 минут**

**Максималь балл – 46**

1. **Әдәбият теориясенә караган биремнәр (16 балл). Биремнәргә бер сүз һәм сүзтезмә белән җавап бирегез.**
2. Персонажларның трагик каршылыгына нигезләнгән, фаҗига белән тәмамлана торган драматик жанр.
3. Әсәрдә күтәрелгән төп мәсьәлә.
4. Суфичылык күренешенең үзенчәлекле алым-чаралар аша әдәбиятта чагылышы.
5. Тормышны төрле яклап күрсәтүче, еш кына кеше, аның язмышы, аңа бәйле вакыйгалар турында детальләп хикәяләүче әдәби төр.
6. Мәгърифәтчелек фәлсәфәсенә нигезләнеп, чынбарлыкны акыл, белем, тәрбия төшенчәләре аша чагылдырган әдәби агым.
7. Чынбарлыкны сүз ярдәмендә чагылдыра торган сәнгать төре.
8. Эпик төрнең повестьтан зуррак булган, вакыйгалар киң планда бирелгән жанры.
9. Әдәби әсәрдә вакыйга-хәлләрнең, кеше холкының үсү-үзгәрү тарихы.
10. **Әдәби әсәргә караган биремнәр (20 балл).**
11. Бу өзек кайсы әсәрдән?

*Мин чит илдә матур гөлләр, хуш исле чәчәкләр исним. Ләкин күпме генә иснәмим, барыбер һава җитми, сулыш кысыла. Гүя үз илемнең энҗе чәчәкләре түгел, аның әреме дә бүген миңа шифа булыр иде...*  (2 балл).

2. Бу әсәр кем тарафыннан, әдәбиятның кайсы чорында иҗат ителгән? (3 балл).

3. Бу әсәрнең төп героена бәя бирегез. Аңа нинди сыйфатлар хас? (5 балл).

4. Әсәрдә геройның эчке каршылыгы ни сәбәпле туа? Ул чишеләме? (5 балл).

5. Әсәрдә татар халык җырларыннан өзекләр нигә кертелгән дип уйлыйсыз? Алар нинди вазифа башкара? (5 балл).

1. **Иҗади эш (10 балл).**

“Минем яраткан әдибем” темасына кечкенә генә инша языгыз. Иншада үз фикерегезне дәлилләгез*.*